29/11/2018 | Administración LocalMunicipal
Vedra
Secretaría-Intervención
Aprobación definitiva da modificación puntual nº 4 do PXOM do Concello de Vedra

Mediante Orde do 9 de xullo de 2018 da Consellería de Medio Ambiente e Ordenación do Territorio (DOG núm.170 do 6 de setembro de 2018) aprobouse definitivamente a modificación puntual número 4 do Plan Xeral de Ordenación Municipal de este concello de Vedra para MODIFICACIÓN DE ALIÑACIÓNS E ESPAZOS PÚBLICOS ASOCIADOS A DOTACIÓNS E EQUIPAMENTOS NOS NÚCLEOS DE SAN FINS DE SALES, SANTA CRUZ DE RIBADULLA, TOMONDE, O COTO E SAN PEDRO DE SARANDÓN. Por resolución da Directora Xeral de Ordenación do Territorio e Urbanismo, do 19 de novembro de 2018, procedeuse á inscrición da mencionada modificación puntual do PXOM no Rexistro de Planeamento Urbanístico de Galicia, co número RPG 00073/2018. Conforme co disposto polos artigos 82 e 88.4 da Lei 2/2016, de 10 de febreiro, do solo de Galicia, 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa e ordenanzas da modificación definitivamente aprobada. O que se fai público para a súa executividade. Vedra, 22 de novembro de 2018 O ALCALDE, Carlos Martínez Carrillo O obxecto fundamental da modificación débese a necesidade de corrixir unha serie de problemas de aliñación e espazo público observados no Plan Xeral e que nalgúns casos interfiren de forma negativa con equipamentos de carácter público. Os casos do CEIP de Ortigueira situado en Santa Cruz de Ribadulla ou o campo de fútbol de O Coto son especialmente claros neste aspecto xa que o cumprimento do plan obrigaría a unha demolición parcial e a perda de superficie dos mesmos. Outros casos como o de Tomonde responden á necesidade de adecuación do plan á realidade existente na actualidade. O caso do Cemiterio de San Pedro de Sarandón responde á corrección dunha situación derivada da falta de superficie efectiva para o desenvolvemento dun novo cemiterio. Debido a súa xeometría e a súa situación, a parcela presenta gran parte da súa superficie en zonas de afección de estradas o que impide acadar a superficie mínima para o uso designado de cemiterio. En calquera caso o cemiterio resultante resulta excesivamente grande para a demanda existente na actualidade. Tentando resolver este feito e ante a falta de acordo cos veciños colindantes para aumentar a superficie neta da parcela proposta dende o PXOM, determínase unha zona anexa ao cemiterio existente para cubrir as súas necesidades de expansión. Deste xeito libérase o solo inicialmente previsto para outros usos como zona libre. Por ultimo procédese ao axuste dos límites da parcela de uso dotacional SX-I-2 á realidade catastral actual. Tamén se procede á modificación do uso de unha parte do solo actualmente clasificado como solo de núcleo con ordenanza N-2 para convertelo en solo dotacional destinado a un equipamento comunitario de servizos urbanos do concello de Vedra e reflexado no plano modificado como SU-1. É obxectivo prioritario do plan a resolución dos problemas expostos. As carencias observadas no planeamento actual, xeran problemas sobre o espazo e os equipamentos públicos que deben ter resposta dende a administración. A ordenación proposta pola Modificación Puntual persegue a adecuación das aliñacións propostas polo Plan Xeral á realidade preexistente dos diferentes núcleos e equipamentos co obxectivo fundamental de subsanar problemas de índole morfolóxica, funcional e/ou económica. Detállanse no apartado 8 do presente documento as zonas de intervención da modificación, indicando caso a caso as medidas tomadas en cada un deles. Acompáñanse unha serie de fotografías de cada zona concreta. Tal e como se propón na resolución do 9 de decembro de 2016 pola que se formula o Informe Ambiental Estratéxico da Modificación Puntual do Plan Xeral de Ordenación Municipal do Concello de Vedra (expediente 2016AAE1931, código web 1856/2016) establécense no presente documento as seguintes medidas necesarias para contribuír á integración ambiental das actuacións que deriven da presente modificación puntual, relacionadas coa adecuación de novos equipamentos e das zonas verdes previstas: 1. Evitarase a corta de especies arbustivas ou arbóreas autóctonas que polo seu porte, idade ou situación estratéxica, formen parte importante da configuración ambiental do espazo.2. As repoboacións e os tratamentos de espazos verdes públicos realizaranse con especies arbóreas autóctonas, quedando expresamente prohibida a utilización ou a simple presencia de eucalipto. Con carácter xeral, cumprirase o disposto polo PXOM do concello de Vedra no seu tomo III de Normativa Urbanística, no relativo as medidas de axardinamento e tratamento dos espazos verdes públicos, e aplicaranse as medidas e recomendacións correspondentes citadas a continuación segundo proceda nas intervencións derivadas da presente modificación puntual: 1. Comprende os espazos destinados a zonas verdes e espazos libres en solo urbano, de núcleo rural, urbanizable e rústico. Serán de uso público e estarán destinados a parques ou a xardíns para xogo de nenos, recreo dos cidadáns e mellora do ornato público. Cando fosen de extensión inferior a 5.000 m2 terán a condición de xardíns.2. Estes solos deberán en xeral acondicionarse con arboredo, xardinería, sendas, etc., admitíndose a implantación de elementos ornamentais e outros elementos accesorios que non ocupen máis do 5% da súa superficie. Cando a súa extensión e características o permitan admitirán instalacións descubertas para a práctica deportiva ou edificios para o ocio, o recreo e a cultura sen que a superficie ocupada por estes últimos pase do 10% do seu ámbito. Estas instalacións ou construcións serán públicas e non limitarán ou interferirán a súa calidade vexetal nin as vistas. A altura máxima de calquera tipo de edificación será de 3 m.3. Nos espazos libres do solo urbano ou urbanizable prevese a posibilidade de implantación de aparcamentos subterráneos públicos, nas condicións previstas nestas Normas, sen prexudica-lo uso público en superficie, nin o carácter de dominio público do solo e subsolo.1. As beirarrúas acompañaranse preferentemente de aliñacións de árbores.2. Os sistemas de rega por circulación superficial non ofrecerán solucións de continuidade co pavimento. Se os alcorques e regadoiras son profundas e entrañan perigo para os viandantes contarán coas correspondentes proteccións.3. Os espazos verdes deberán ser ordenados na súa totalidade, evitando espazos residuais sen algún tratamento.4. As bandas de protección de estradas e infraestruturas básicas recibirán o tratamento de zonas verdes. Empregaranse especies de raíz superficial que non danen a infraestrutura.5. Prohíbese a plantación arbórea sobre a vertical de calquera infraestrutura.6. A distancia mínima entre árbores e cerramento de parcelas ou liña de fachada será de metro e medio (1,5 m). 1. O proxecto de xardinería xustificará o sistema de rega elixido, a rede de iluminación pública que incorpore, e os elementos do mobiliario urbano, incluíndo un estudio dos custos de mantemento e conservación.2. O proxecto de xardín cumprirá as seguintes condicións: a) Pendente máxima dos paseos recomendable do seis por cento (6%). b) A iluminación media dos paseos será igual ou superior a 7 lux., en servicio, cun factor de uniformidade maior ou igual de cero con vinte (0,20). A iluminación media de fondo será igual ou superior a 2 lux. c) Nas zonas forestais deberán preverse hidrantes de cen (100) mm, na proporción dun por cada catro (4) hectáreas. Deberán situarse en lugares facilmente accesibles e estarán debidamente sinalizados.3. Deberá preverse dotación de fontes de beber, xogos infantís, bancos, e eventualmente servicios hixiénicos se o tamaño do parque é superior a vinte e cinco (25) hectáreas.4. Os alcorques terán unha dimensión proporcional ó porte do arboredo, e en todo caso non inferior ós 80 cm de diámetro.5. O solo dos paseos, camiños e sendeiros resolverase preferentemente con terra areada batida en seccións transversais bombeadas cunha pendente máxima do dous por cento (2%). As superficies horizontais deberán ser permeables e estar drenadas.6. Nos parques urbanos preservarase o nivel de solo das áreas que estean arboradas.7. O tronco dos plantóns das árbores de porte grande terán unha circunferencia de 22 a 24 cm medida a 1 m de altura desde o arranque das raíces, as árbores de porte mediano terán de 20 a 22 cm, e os de porte pequeno terán de 18 a 20 cm.8. Tódolos plantóns deberán conserva-la guía principal e te-lo tronco recto.9. As árbores de aliñacións plantaranse con titores, proteccións mecánicas, protección contra cans e ventos para asegura-lo seu enraizamento e protexe-lo seu crecemento nos primeiros anos.10. A plantación dos parques efectuarase na primeira etapa de urbanización do sector.11. No seu deseño e execución estarase ás prescricións da Lei 8/1997 e o seu Regulamento.1. As condicións que se sinalan para os parques, xardíns e outros espazos libres e zonas verdes serán de aplicación ós terreos que o planeamento destine a tales fins.2. Serán tamén de aplicación nos terreos que, aínda sen telo expresamente previsto o planeamento, se destinen a tal fin por estar habilitados en aplicación destas Normas. Os compoñentes básicos dos parques e xardíns son os seguintes: a) Xogos infantís: formados por elementos de mobiliario e áreas de area. b) Xogos de pre-adolescentes: formados por mobiliario, áreas de xogos non estandarizados, áreas de area e láminas de auga. c) Xogos libres: campos de xogos ó aire libre tales coma petanca, bolos, etc. d) Áreas de deporte non regrado, para o exercicio informal de deportes, sen requirimentos dimensionais regulamentados. e) Áreas de plantación e axardinamento. f) Illas de estancia, lugares acondicionados para o repouso e lecer. g) Zonas de defensa ambiental, mediante arboredo e axardinamento para a protección de ruídos e a retención de partículas contaminantes.1. Segundo a súa superficie deseñaranse cos seguintes elementos: a) Superficie non maior de 250 m2: contará con mobiliario urbano para repouso, e árbores en alcorque. b) Superficie maior de 250 m2, sen supera-los 500 m2: contará con superficies axardinadas illadas e arboredo de defensa, ademais das da dimensión anterior. c) Superficie maior de 500 m2, sen supera-los 1.500: incorporará ós elementos da dimensión anterior os xogos infantís. d) Superficie maior de 1.500 m2 sen supera-los 3.500: incorporará, ós elementos da dimensión anterior, os xogos de pre-adolescentes. e) Superficie maior de 3.500 m2 sen supera-los 7.000: duplicará, sobre os elementos da dimensión anterior, os xogos infantís e os de pre-adolescentes, e incorporará unha área de xogos libres.2. Sempre que a súa disposición sexa posible instalaranse puntos de auga ornamentais, láminas de auga, áreas para xogos e ocio pasivo, superficie pavimentada para xogos de rodas, e plano de area drenada.1. Os xardíns deseñaranse dando prioridade ós elementos ornamentais e ás áreas adecuadas para a estancia das persoas.2. Dispoñerán de xogos infantís e de pre-adolescentes, planos de area e auga ornamental; o seu arboredo deberá manifestar os seus eixes e perspectivas; deberá contar con cultivos de flores. Non se dispoñerá espazo para deporte, nin sequera non regulado; e non se autoriza ningunha edificación.1. Os parques urbanos, manterán unha primacía da zona vexetal extensiva sobre a acondicionada mediante urbanización.2. Poderán formarse pola combinación de calquera dos compoñentes e elementos de axardinamento, sen perde-lo carácter de zonas de ocio, repouso e mellora da salubridade e calidade ambiental.3. Poderá dispoñerse edificación só para usos de ocio e cultura cunha ocupación máxima do dez por cento (10%) da súa superficie e sen pasa-la altura media da árbore de “porte-tipo” das especies próximas.4. Os parques de superficie superior a tres (3) hectáreas contarán cos seguintes elementos: xogos infantís, xogos de pre-adolescentes, canles e fontes ornamentais. Deberán dispoñer o seu arboredo, preferentemente, en ringleiras.1. Os parques naturais e forestais preverán a utilización para fins recreativos de carácter campestre e práctica deportiva non regulada.2. Non poderán edificarse para ningunha actividade que non estea vinculada á recreativa ou para dar acollida a actividades culturais, de investigación ou de instrución á poboación, ou ás concesións especiais que o Concello acorde para o apoio do recreo da poboación (quioscos de abastecemento de alimentos e similares). 3. Acondicionaranse mantendo as características de natureza fundamentalmente forestal, máis axeitadas ó contorno natural. Desde os espazos libres poderase realiza-lo acceso aos edificios, sempre que para iso conten cunha franxa pavimentada inmediata cunha anchura mínima de 3 m que facilite o acceso de persoas e de vehículos de servicio, e o portal máis afastado non estea a máis de 40 m da calzada. A dia de hoxe non hai servidumes acústicas declaradas na rede Autonómica de Estradas de Galicia (segundo o artigo 6 do Decreto 106/2015 deberán estar declaradas antes do 31 de decembro de 2020 naqueles casos onde non se cumpran os obxectivos de calidade acústica). A estrada autonómica que descorre dentro do ámbito afectado por esta modificación puntual, dada a súa IMD, non foi incluída na elaboración dos Mapas Estratéxicos de ruído dos grandes eixos viarios en aplicación da directiva comunitaria 2002/49/CEE. Código Denominación Categoría AC-241 Ponte Ulla (N-525)-Pontevea (AC-841) Secundaria Na mentres, inclúense no presente documento as seguintes limitacións de uso derivadas do ruído provocado polas estradas autonómicas: Para a execución de obras e instalacións no contorno das estradas autonómicas, establécese como requisito previo ao outorgamento da licenza municipal a realización dos estudos necesarios para a determinación dos niveis sonoros esperables, así como para o establecemento das limitación á edificabilidade ou da obrigatoriedade de dispor dos medios de protección acústica necesarios, en caso de superarse os umbrais recomendados, segundo o establecido na normativa básica estatal en materia de ruído ou na correspondente normativa autonómica de desenvolvemento. A posición dos peches de parcelas nas marxes das estradas de titularidade autonómica nos solos clasificados como núcleo rural, segundo a súa tipoloxía, rexerase polas seguintes condicións: a) Os peches completamente diáfanos, sobre piquetes sen cimentación de obra de fábrica, por circunstancias de aproveitamento agrícola ou gandeiro debidamente acreditadas, poderán situarse no borde da parcela. b) Os peches diáfanos, con cimentación de obra de fábrica que non sobresaia máis de cincuenta centímetros (50 cm) en ningún punto da rasante do terreo, non poderán situarse entre a estrada e a liña máis afastada dela que resulte de comparar a situación da aliñación oficial exterior coa dunha liña paralela ao borde da parcela a unha distancia de dous metros (2 m) medida horizontal e ortogonalmente dende aquela. c) O resto de peches non diáfanos ou de obra de fábrica, non poderán situarse máis próximos á estrada que a aliñación da edificación. Proponse a revisión desta ordenanza para a súa actualización con respecto a nova Lei do Solo de Galicia 2/2016, do 10 de Febreiro. Transcríbese a continuación directamente a ordenanza N-2 do PXOM do Concello de Vedra resaltando en vermello o texto que se pretende eliminar.1. Definición e ámbito Comprende esta Ordenanza a expansión dos núcleos rurais, caracterizada por unha morfoloxía parcelaria fraccionada, nalgúns casos regularizada e vertebrada pola concentración parcelaria. Son solos, por definición, contiguos ós núcleos rurais tradicionais e delimitados con arranxo ós criterios que establece a lexislación urbanística autonómica, tal como se recolle nos planos correspondentes.2. Sistema de ordenación Fíxase un sistema mixto de ordenación para completa-las parcelas vacantes ou insuficientemente edificadas mediante edificación, en xeral, exenta ou, en casos excepcionais, adosada. Non se permitirá a creación de novas medianeiras ou adoses, salvo que responda a proxecto conxunto, ou naquelas parcelas que sen proceder de segregacións posteriores á aprobación deste documento, posúan unha fronte que non permita a solución exenta. Como tal consideraranse parcelas con fronte e/ou ancho menor de 12 m. En calquera caso deberá mediar acordo co colindante correspondente.3. Condicións de parcela A parcela mínima edificable será de 600 m2, que terá alomenos unha fronte de 15 m en contacto coa vía pública sobre a que se apoie. Excepcionalmente, permitirase a edificación en parcela cunha fronte a vía pública inferior á mínima, cando dita parcela, atopándose entre dúas colindantes xa edificadas, non proceda dunha segregación posterior á aprobación do presente documento. A nova edificación deberá de cumprir, en todo caso, os restantes parámetros de edificabilidade, así como as condicións mínimas de habitabilidade. Prohíbense as vivendas encostadas, proxectadas en serie, de características similares e colocadas en continuidade en máis de tres unidades. En canto non se aprobe un Plan Especial de Protección, Rehabilitación e Mellora do Medio Rural, tal como se define dito instrumento urbanístico no Artº 66 desta Normativa e na Lei, non se permitirán segregacións ou divisións de parcelas nas áreas reguladas por esta ordenanza. Calquera parcelamento no contorno de protección dun ben do patrimonio cultural require, segundo o artigo 45 da LPCG, autorización previa da consellería competente en materia de patrimonio cultural.4. Aliñacións e rasantes oficiais Fíxanse nos planos de ordenación.5. Condicións da edificación Edificabilidade O coeficiente de edificabilidade máximo será de 0,3 m2/m2 sobre a superficie neta de parcela. Altura e cuberta A edificación será de planta baixa e piso como máximo, e non superará 7 m de altura medidos no centro de tódalas fachadas desde a rasante natural do terreo ata a cara inferior do último forxado. Na fachada á vía pública esta altura medirase desde a rasante da calzada ou beirarrúa en contacto coa edificación. Por riba da altura máxima só se autorizará o volume edificable resultante da disposición de cubertas inclinadas. A este efecto a(s) liña(s) de coroación da edificación non poderá(n) supera-la altura de 8,50 m medida sobre calquera punto do terreo en contacto coa edificación, permitíndose o aproveitamento baixo cuberta unicamente do espazo inscrito no sólido capaz definido polos planos de pendente máxima de 30º trazados dende a cara superior do último forxado nas liñas de fachada. Os planos de vertentes das cubertas serán continuos sen crebas na súa vertente. As características da cuberta e o aproveitamento baixo esta rexeranse polo Artº. 29.1. e LOUG, e Artº. 1.7 MLOUG, así como polo Artº 104 desta Normativa. Posición e ocupación Para edificacións exentas fíxanse uns recuados mínimos a lindes e fondo de parcela de 3 m. A liña de fachada da edificación coincidirá coa aliñación ou poderá recuarse un mínimo de 3 m. A edificación principal situarase nunha banda de 25 m de fondo, medidos desde a aliñación oficial. A ocupación máxima da parcela neta será do 40%, a efectos dos cales computarán ademais da edificación principal as edificacións auxiliares e complementarias. As parcelas ou porción de parcela con pendentes naturais superiores ó 30% consideraranse non edificables. As edificacións resultantes da restauración ou reestruturación de edificacións existentes poderán mante-la disposición tipolóxica orixinaria. Edificacións auxiliares As edificacións auxiliares agrícolas toleraranse computando edificabilidade: a) Hórreos e adegas ata un máximo de 15 m2 e cunha altura máxima de 3,5 m. b) Alpendres abertos polo menos nun 50% do seu perímetro. c) Almacéns, silos e demais edificacións adxectivas destinadas a usos agrarios. d) Garaxes. e) Aseos e servicios hixiénicos adosados ó corpo principal de edificacións existentes cando se reformen estas e non poidan situarse na planta da edificación principal. As edificacións auxiliares non se permitirán en fachada, podendo situarse adosadas á edificación principal e/ou ós lindes laterais, sen prexuízo de terceiros e preferentemente formando patio. O conxunto de edificacións auxiliares non sobre pasará a ocupación do 10% da parcela susceptible de edificación. A instalación de invernadoiros con destino exclusivo ó uso agrario que se instalen con materias lixeiros e facilmente desmontables, non estará suxeita ás condicións de edificación establecidas na Lei e nesta Ordenanza. Outros Autorizarase a execución de sotos e semisotos, sempre que queden incluídos na altura máxima, nas condicións sinaladas no Artº 104 desta Normativa.6. Condicións de uso O uso característico é o residencial en vivenda unifamiliar. Respectando as características morfolóxicas e volumétricas do núcleo, autorízanse os seguintes usos: a) Hoteleiro: En categoría 2ª, só en edificio exclusivo, e en categoría 3ª. b) Comercial: En categoría 1ª, só en edificio exclusivo, e en categoría 2ª. c) Oficinas. d) Industrial: En categoría 1ª, tódolos grupos, só en planta baixa ou edificio exclusivo. e) Garaxe aparcamento e servicio do automóbil: En categoría 1ª en patio, planta baixa e/ou semisoto, e 5ª, só en planta baixa ou edificio exclusivo. f) Docente: En ambas categorías, só en edificio exclusivo. g) Sanitario: En todas categorías, só en edificio exclusivo. h) Asistencial: En edificio exclusivo. i) Sociocultural, só en edificio exclusivo. j) Relixioso: En ambas categorías, só en edificio exclusivo. k) Deportivo: En tódalas categorías, só en edificio ou parcela exclusiva. l) Servicios urbanos e Administración pública: En categorías 1ª e 2ª, só en edificio exclusivo. En categoría 4ª (cemiterios), unicamente os existentes á aprobación do Plan Xeral. m) Agropecuario: En categorías 2ª, 3ª e 5ª, en tódolos casos soamente os destinados á produción que non exceda do tipo tradicional e familiar, para autoconsumo, segundo regulamentación da consellería competente en materia de agricultura.7. Outras condicións para as actuacións edificatorias Ademais do sinalado na presente Normativa, as actuacións edificatorias no ámbito desta ordenanza rexeranse polo previsto nos artigos 25 a 30, ambos inclusive, LOUG, e Artº 1, apartados 5 a 7, ambos inclusive, MLOUG.8. Condicións de integración no núcleo As novas edificacións e as ampliacións das existentes manterán as condicións ambientais do núcleo, morfoloxía do asentamento e a tipoloxía das edificacións do lugar segundo as seguintes regras: a) Manteranse os elementos de cantería, cachotería e carpintería característicos existentes. b) O tamaño das edificacións conservará o ritmo e proporción das tradicionais, a partir de plantas rectangulares e en L. c) Excepto en casos singulares que se xustifiquen manterase a cuberta inclinada a dúas ou catro augas. d) Os corpos voados pechados, galerías, miradoiros e balcóns realizaranse ou conservaranse coas dimensións e características dos existentes. Os corpos voados permitiranse só cando o recuado ó eixe do camiño sexa superior a 6 m. O voo máximo establécese en 0,7 m. e) As fachadas e muros de pedra manteranse vistos e os enfuscados manteranse pintados. f) A carpintería exterior deberá ser de madeira pintada ou aluminio lacado.9. Edificacións existentes As edificacións destinadas a vivenda familiar existentes con anterioridade á aprobación deste Documento, que incumpran algunhas das condicións reguladas neste artigo, poderán conservarse (restaurarse, consolidarse, rehabilitarse) e reestruturarse, sen prexuízo das limitacións que eventualmente deriven da súa catalogación.10. Accesos. De acordo co indicado no art.38 da Lei 4/1994 de Estradas de Galicia, no ámbito desta ordenanza, en contacto coas estradas autonómicas AC-240 e AC-241 non se autorizan novos accesos directos ás parcelas desde as citadas estradas, debendo realizarse estes a través doutras vías existentes ou das vías de servizo previstas nestas estradas.” Procédese ao axuste dos límites da parcela de uso dotacional SX-I-2 á realidade catastral actual. Procédese ao axuste do límite noroeste da parcela ata facelo coincidir cos límites actuais segundo catastro a costa do solo de núcleo con ordenanza N-2 da parte oeste e do solo rústico de protección forestal situado na parte norte. Por outra parte procédese á modificación do uso dunha parte do solo actualmente clasificado como solo de núcleo con ordenanza N-2 para convertela en solo dotacional destinado a un equipamento comunitario de servizos urbanos e reflexado no plano modificado como SU-1. Procédese deste xeito a a concentrar equipamentos consolidando unha zona de servizos para o concello con un forte uso. Procedese tamén ao axuste do solo dotacional destinado a un equipamento comunitario de carácter asistencial denominado AS-1. Este espazo ocúpao a gardería municipal e procédese a esténdelo a toda a parcela sobre a que se asenta o equipamento adaptando a legalidade urbanística do PXOM á realidade catastral actual. Por último proxéctase a ampliación da zona verde situada na parte noreste do plano cara o sur a costa do solo rústico de especial protección forestal. O obxectivo fundamental é o de plantexar unha zona verde continua que permitirá no seu perímetro de contacto cos viais a realización dun aparcamento disuasorio que sirva a esta nova centralidade de dotacións e equipamentos. Proponse a plantación destas novas zonas verdes con especies autóctonas que cumpran cunha triple condición: dar continuidade ao solo rústico de protección forestal (R3) no seu borde de contacto coa autopista, servir de barreira acústica fronte ao propio paso da autopista e dar sombra e protección aos futuros aparcamentos. Equipamentos entre árbores. A totalidade do entorno modificado móstrase de forma conxunta no plano 2-1-35,45, mostrando a continuación os planos por separado equivalentes aos actualmente existentes no documento do PXOM denominados 2-1-35 e 2-1-45. Tal e como se propón na resolución do 9 de decembro de 2016 pola que se formula o Informe Ambiental Estratéxico da Modificación Puntual do Plan Xeral de Ordenación Municipal do Concello de Vedra (expediente 2016AAE1931, código web 1856/2016) consultarase ao Ministerio de Fomento sobre a posible afección da estrada AP-53 e atenderase as determinacións que establezan. Proponse a redución da sección do vial proposto no plan adaptando a aliñación aos peches perimetrais preexistentes da escola. A execución do plan suporía tal e como está definido na actualidade a demolición parcial do peche exterior da escola. O salto topográfico así como a necesidade de construír taludes para a contención de terras e a perda de superficie do equipamento provocan unha perda dificilmente xustificable. A aliñación proposta axustase dende o eixo do vial a 4 metros dende a parte superior correspondente ao peche exterior da escola orixinal, mantendo esta aliñación ao longo de todo o peche ata chegar a conexión cun vial de 12 metros situado na parte suroeste da parcela. Na parte noreste do colexio recupérase para o uso da escola o espazo situado fronte á casa do mestre situada na parte noreste da parcela. A totalidade do entorno modificado móstrase de forma conxunta no plano 2-8-31,32,41,42, mostrando a continuación os planos por separado equivalentes aos actualmente existentes no documento do PXOM denominados 2-8-31, 2-8-32, 2-8-41 e 2-8-42. Tal e como se propón na resolución do 9 de decembro de 2016 pola que se formula o Informe Ambiental Estratéxico da Modificación Puntual do Plan Xeral de Ordenación Municipal do Concello de Vedra (expediente 2016AAE1931, código web 1856/2016) realizarase a integración no catalogo do PXOM do conxunto formado pola escola, as súas construcións anexas. O peche de parcela pasará a estar catalogado nas partes indicadas nas fichas do catalogo. Pasan a estar protexidas a base do muro de mamposteria de pedra e as pilastras de ladrillo visto. As partes de celosía prefabricada de formigón para peches de parcela non estan protexidas por non ser orixinais e carecer de valor histórico ou compositivo, tal e como se demostra na secuencia de fotografías históricas mostradas no presente documento, e polo tanto son susceptibles de ser substituídas por outra tipoloxía de peche mais acorde ao estado orixinal e que reúna as condicións de seguridade necesarias. Obsérvanse unha serie de patoloxías no muro de peche recollidas na reportaxe fotográfica e reflexadas nas actuacións a levar a cabo na ficha de catalogo. Tal e como se propón na resolución do 9 de decembro de 2016 pola que se formula o Informe Ambiental Estratéxico da Modificación Puntual do Plan Xeral de Ordenación Municipal do Concello de Vedra (expediente 2016AAE1931, código web 1856/2016) consultarase a Deputación provincial da Coruña sobre a posible afección da estrada provincial CP8902 e atenderase as determinacións que establezan. Ampliación da zona libre ZL-15 no núcleo de Tomonde. A ampliación pretende adaptar á realidade existente neste momento a planimetría do PXOM xa que na actualidade non existe correspondencia entre ambas existindo diferencias no limite norte da zona libre. Adaptación da aliñación existente ao perímetro preexistente do campo de fútbol eliminando a necesidade de derrubo parcial de instalacións anexas ao campo, do muro de peche e de parte do propio campo. A totalidade do entorno modificado móstrase de forma conxunta no plano 2-8,11-52,12, mostrando a continuación os planos por separado equivalentes aos actualmente existentes no documento do PXOM denominados 2-8-52 e 2-11-12. A modificación responde á corrección dunha situación derivada dunha falta de superficie efectiva para o desenvolvemento dun novo cemiterio. Trátase neste caso de modificar a superficie de solo destinada a cemiterio aumentándoa xusto ao lado do cemiterio preexistente e permitindo deste xeito un crecemento natural máis acorde e axeitado ás necesidades da poboación. Plantéxase unha expansión do cemiterio onde os elementos vexetais predominen sobre o resto plantexando unha continuidade coa zona verde colindante e co propio adro da igrexa. A superficie inicialmente prevista para a expansión do cemiterio denominada CM-14 non cumpre coa superficie mínima para o uso previsto de cemiterio. Debido á súa xeometría e á súa situación, a parcela presenta gran parte da súa superficie en zonas de afección de estradas o que impide acadar a superficie mínima para o uso designado de cemiterio. Tentando resolver este feito e ante a falta de acordo co veciño colindante para aumentar a superficie neta da parcela determínase unha zona anexa ao cemiterio preexistente para cubrir as súas necesidades de expansión dunha forma mais sinxela, natural e adaptada ás necesidades sociais. Deste xeito libérase o solo inicialmente previsto para uso dotacional e cambia de uso para zona libre pasando a denominarse ZL-37 de acordo coa numeración actual do PXOM. Tal e como se propón na resolución do 9 de decembro de 2016 pola que se formula o Informe Ambiental Estratéxico da Modificación Puntual do Plan Xeral de Ordenación Municipal do Concello de Vedra (expediente 2016AAE1931, código web 1856/2016) e ante a valoración de tódalas alternativas posibles, proponse a elaboración dunha proposta coa posición e número de nichos, altura e espazo libre resultante para a súa valoración posterior mediante informe vinculante segundo o artigo 34 da LPCG. Na proposta plantexarase a construción de novos nichos, respectarase a posición do cruceiro actual como eixo fundamental da futura ampliación así como as distancias de elementos construídos próximos ao mesmo, prevalecerá a presencia de elementos vexetais na futura intervención así como a relación coa paisaxe existente na actualidade. Será obrigatoria a presenza maioritaria de espazos verdes libres respecto dos volumes construídos. A ampliación do cemiterio requirira a previa autorización da consellería competente en materia de Patrimonio Cultural, tal e como se establece no artigo 39 da LPCG. A ocupación, altura e posición dos novos nichos quedarán condicionados pola protección do patrimonio existente e a non afección negativa ao conxunto igrexa - cemiterio - cruceiro. Plantéxase desta forma unha ampliación do cemiterio preexistente máis próxima ás necesidades reais da poboación. Un crecemento moito menor en superficie que o previsto, pero anexo ao cemiterio preexistente. A zona verde perdida por esta opción plantexada recupérase ao transformar o cemiterio orixinal en zona verde ZL-37. Considérase completamente inviable a conexión desta nova zona verde proposta ZL-37 co ámbito da igrexa e do cemiterio de forma que sexa contigua. Esta proposta xa foi rexeitada polo propio veciño colindante e considérase excesivo para a consecución desta contigüidade un proceso de expropiación que deixe sen acceso directo (conexión co vial e co tendido de instalacións) á súa propia vivenda á parte implicada tal e como pode observarse no croquis co parcelario que se expón a continuación. Plantéxase a opción proposta neste documento coma a máis sensata para todas as partes implicadas: Para o Concello, a parroquia e tamén para o propio veciño colindante.”